**Velkommen til ”Danska: En introduktion”**

Efterår 2015

**Grundkursus og introkursus**

De fleste i gruppen på introkurset skal læse alle fire kurser, men der er også nogle, der blot skal læse introkurset. For jer, der skal læse alle fire kurser, vil der være en undervisningsplatform, som I kan gå ind på. Her findes bl.a. et chatforum, hvor I kan skrive sammen om øvelser, opgaver, spørgsmål, sociale arrangementer mv. Her vil I også finde lydfiler til udtaleøvebogen, som I skal benytte på kurset i mundtlig dansk. Udtaleøvebogen kan I købe hos mig. Det er en god idé at være aktive på undervisningsplatformen det næste halve år.

Introduktionskurset begynder den 31.aug., mundtlig dansk begynder den 10.sept. Bemærk, at I skal læse to kurser samtidigt. Der er således to lektionsplaner, som I skal konsultere hver dag. Skemaet for alle fire kurser ligger på: <http://www.sol.lu.se/nordiska/kurs/NODA12/HT2015> (klik på skema). Tjek det gerne, hvis I er i tvivl om logistikken og tiderne. Sprogvariationskurset begynder den 2.nov., og skriftlig dansk den 10.nov. Robert Zola Christensen underviser på skriftlig dansk.

Hvordan kommer I ind påundervisningsplatformen? I går ind på ovenstående hjemmeside og klikker på undervisningsplatform. Her logger I jer ind med jeres stilidentitet, som I får, når I har registreret jer på kurset. Registreringen sker automatisk, hvis I er optaget på kurset og har været på introduktionsmødet. Det er vigtigt, at I får gjort det i løbet af den første uge, så I vil få adgang til lydfilerne på mundtlig dansk.

# **Andre praktiske oplysninger**

Jeg har kontor på 2.sal (sv. tredje våningen) i Lingvisthuset i L310. Studiesekretær Gunilla Ek har kontor på 1.sal. (sv. andra våningen), og studievejleder Åsa Wikström befinder sig i H123 (Humanisthuset). Har I brug for at tale med bitrædende studierektor, så skal I tale med Lena Larsson (L217c). Et råd fra tidligere studerende: Begynd gerne på læsning af romanerne allerede nu. Det bliver let for sent.

Min mailadresse er: [**lone.koldtoft@nordlund.lu.se**](mailto:lone.koldtoft@nordlund.lu.se)**,** og mit tlf.nr. er: 46 222 8708

Kontakt mig gerne, hvis der er spørgsmål eller problemer. Lettest over mail.

##### Hold og studiegrupper

* Ved siden af det store hold forventer jeg, at I arbejder i mindre studiegrupper på 4-6 studerende. Hvis I kommer i en studiegruppe, der ikke fungerer, så kom til mig. Det er utrolig vigtigt, at I arbejder i grupperne. Mange tidligere studerende fortæller, at det er godt at have nogle, man kan spørge til råds og diskutere med. For nogle studerende er det nyt at arbejde med fonetik og grammatik, og der er en studiegruppe guld værd. Så sæt tid af til arbejdet i studiegrupperne uden for undervisningen!

**SI-mentor: Nathalie Starke**

* ”SOL har mentorsverksamhet (även kallad SI-verksamhet) för flera kurser. Detta innebär att studenter som läst något SOL-ämne tidigare fungerar som mentorer för nya studenter. Mentorsmötena erbjuds som ett komplement till undervisningen. Här kan du få hjälp i dina ämnesstudier och med studieteknik. Regelbundet deltagande i mentorsverksamheten kan öka dina chanser att klara av studierna på ett bra sätt.”
* Vi er så heldige på dansk, at vi har haft en SI-mentor de sidste par år på grundkurset. I dette semester får vi Nathalie, der har læst grundkurset. Jeg vil opfordre jer til at bruge hende. Hun vil komme en time om ugen og tilbyde sin hjælp. Se venligst skemaet på edit.

Litteraturliste:

**Anskaf selv** følgende:

* Kompendium kan købes for 35,- skr. i SOL-receptionen. Spørg efter dansk 1, efterår 2015, lærer: Lone Koldtoft. Det er vigtigt, at mit navn står på kompendiet, så I ikke får Roberts kompendium.
* Robert Zola Christensen: *Dansk for svensktalende,* Lunds Studenlitteratur.
* Iben Mondrup: *Godhavn*. Gyldendal 2014.
* Robert Zola Christensen: *Is i blodet.* Gyldendal.2013.
* ”Nissen hos Spekhøkeren” og ”Lille Tuk” af H.C. Andersen: <http://adl.dk/adl_pub/pg/cv/ShowPgText.xsql?nnoc=adl_pub&p_udg_id=95&p_sidenr=125> og <http://adl.dk/adl_pub/pg/cv/ShowPgText.xsql?p_udg_id=95&p_sidenr=255&hist=fmN&nnoc=adl_pub>

Det er muligt at bestille bøgerne over fx [**www.saxo.dk**](http://www.saxo.dk)eller[**http://lexis.adlibris.com/se**](http://lexis.adlibris.com/se)**.** Det er vigtigt at skaffe litteraturen så hurtigt som muligt, da det kan tage tid med forsendelsen. Vigtigst er i første omgang *Dansk for svensktalende*. Den skal vi bruge med det samme.

**Udlån**

I kan låne brætspil (TP, Matador, scrabble, Danmarksspillet), aviser og DVD´er/videoer hos læreren.

**Hjælpemidler findes på Sol-biblioteket:**

* Christensen, Robert Zola og Lisa Christensen (2005/2014): ”Dansk Grammatik”, 1:a uppl. Syddansk Universitetsforlag, Odense, ISBN 87-7674-042-0, (304 s.).
* Fischer-Hansen, Barbara og Kledal, Ann (1994/2004): ”Grammatikken – håndbog i dansk grammatik for udlændinge”, 1:a uppl, Köpenhamn: Special-pædagogisk Forlag. ISBN: 877399-7447 (335 s.).
* Gads ordbøger, svensk-dansk, dansk-svensk(1992), 1:a uppl. Köpenhamn: Gad. ISBN: 87-12-01803-1 (s. 822).
* ”Svensk-Dansk Ordbog”, Politikens forlag 2010. (På adlibris.com koster den 286 skr.)
* ”Politikens nudansk ordbog med etymologi” (2006), 3:e uppl. Köpenhamn: Politikens Forlag. ISBN: 978-8-756765-05-3 (1631 s.)

**Vejledning mht. køb af hjælpemidler:**

Læser I alle fire kurser på a-delen, er det rart at have en grammatikbog. Grammatikken – håndbog i dansk grammatik” er en god pædagogisk fint opbygget bog med forklaringer og mange eksempler, men den er desværre lidt dyr. ”Dansk grammatik” er til de studerende, der er meget interesserede i dansk grammatik. Bogen er virkelig god og har alt det, man kan ønske sig.

En stor hjælp til oversættelse af ord på nettet er: [www.ordnet.dk](http://www.ordnet.dk) (http://ordnet.dk/ddo) Her finder I Den danske Ordbog (Moderne Dansk Sprog), samt ODS (Ordbog over det Danske Sprog), der er med ældre ord (http://ordnet.dk/ods). Vil I anskaffe en ordbog i papirudgave, så køb fx ”Politikens Nudansk Ordbog”. Har man ikke penge til den nyeste udgave, kan man købe den billigt brugt (second hand) over nettet. Der er en del eksemplarer på Sol-biblioteket – til udlån og til læsesalsbrug. Jeg har også et par eksemplarer, som I kan låne et par dage ad gangen.

##### Hjemmesider

* <http://sprogkoordinationen.org/> Her kan I finde henvisninger til ordbøger, kurser, seminarer, sprogpiloter osv.
* <http://schwa.dk/om-siden/> Ph.d.stipendiat Ruben Schachtenhaufen ved CBS har lavet en hjemmeside/blogg om dansk talesprog.
* Dansk Sprognævn har en god hjemmeside med stave- og grammatikøvelser, artikler osv.: [www.dsn.dk](http://www.dsn.dk)
* Danmarks Radio har rigtig meget at byde på af tv og radio. Gå fx ind på P1 og hør nogle af deres forrygende udsendelser om litteratur, film, computere, ungdomskultur, politik etc. : [www.dr.dk](http://www.dr.dk)
* Dansk Sprog- og Litteraturselskab har en fin hjemmeside: [www.sproget.dk](http://www.sproget.dk) Her kan I Iæse om udviklingen inden for dansk sprog, være med på sproglege, høre lydfiler og meget andet.
* På denne hjemmeside: http://www.staff.hum.ku.dk/ce/mom/ kan I finde to artikler fra Mål og Mæle 2008, hvor Nina Grønnum skriver om, hvorfor dansk er så svært at forstå.

Lektionernes indhold

* Kurset er primært et teoretisk kursus, hvor vi beskæftiger os med dansk fonetik, grammatik og enkelte danske prosa og sagprosatekster. De studerende skal dog lave en del øvelser hjemme for at understøtte teoridelen, men først på kurset ”Mundtlig dansk” og ”Skriftlig dansk” vil der blive tale om dansk tale- og skriftsprog i praksis. Vil du altså lære at tale og skrive dansk, må du vente til kursus 2 og 3.
* Grammatik.
* Fonetik.
* Ordforråd.
* Lytteøvelser.
* Diskussion af romaner og eventyr.
* Skriftlig hjemmeopgave i studiegrupper.

**Se Kursplan för NODA11**, Danska 1 på hjemmesiden.

Eksamenskrav til den studerende:

Før den studerende kan gå til skriftlig eksamen forudsættes det, at den studerende har:

* været til stede minimum 9 ud af 11 undervisningsgange. Husk: Sidste undervisningsgang er **absolut obligatorisk\***. Her får I nemlig en lytteøvelse, som tæller med i den samlede eksamensbedømmelse. Se to eksempler på en eksamen s. 45 - 62 i kompendiet.
* lavet de forskellige øvelser, deltaget aktivt i undervisningen og i studiegruppearbejdet uden for undervisningen. Dvs. lytteøvelser, huskegloser, fonetik- og grammatikøvelser, diskuteret de to romaner.
* afleveret 1 skriftlig hjemmeopgave. Deadline den 8.okt. skal overholdes, hvis ikke den enkelte gruppe har aftalt andet med læreren i god tid før deadline.
* skrevet del-eksamen den 22.okt. Absolut obligatorisk.\*

Forberedelse

* Dansk 1 er et **fuldtidsstudium**, og det forventes, at den studerende bruger **meget tid derhjemme** på at lytte til dansk (cd, bånd, dansk radio og tv, danske hjemmesider) samt forberede undervisningen (læse og lave øvelser). Det forventes altså, at I træder ind i **”dansk rum”** hver eneste dag de næste 10 uger. Spørg jer selv hver aften: Har jeg lyttet til dansk radio i dag? Har jeg sunget med på et par danske sange? Har jeg læst eller hørt danske nyheder på nettet? Har jeg øvet danske udtryk i dag? Med andre ord gør alt, hvad I kan for at være i et sprogligt, kulturelt dansk rum den næste tid.
* Endvidere kræver kurset, at de studerende tager **aktivt del i grupperne**. Grupperne mødes før de forskellige undervisningsgange og diskuterer dagens tekster samt gennemgår øvelser.

Eksamensform:

En 4-timers skriftlig eksamen

* En kort lytteøvelse med efterfølgende 5-6 spørgsmål (Denne del af eksamen kommer til foregå den sidste undervisningsgang ).
* Sprogteoretiske spørgsmål: Fonetiske og grammatiske forskelle og ligheder mellem dansk og svensk.
* Litterære spørgsmål.

*I kan finde to eksempler på en eksamen i kompendiet.*

Mandag den 31.aug. kl.9.15-12.00 i A121 (intro-møde først kl.9.15-10.00)

* Velkomst: Vi hilser på hinanden. Hvad hedder du? Hvor kommer du fra? Hvad studerer du?
* Rollespil: ”Gæt et dyr”, og vi klipper et næsehorn. Tag gerne en saks med.
* Vi synger: ”Se, hvilken morgenstund” af Benny Andersen s. 10.
* Hvordan lærer *du* bedst et nyt (nabo-)sprog? Se side 1 – 3 i kompendiet. Besvar venligst spørgsmålene hjemme til næste gang.
* Præsentation af kurset - lektionsplan, bogindkøb, mailliste, film, spil, diskussion af tekster, inddeling i studiegrupper, studiegruppeopgave og eksamen.
* Evt. ”Er danskerne skabssvenskere?” Læs s. 8 - 9 i kompendiet.

---------MEDBRING ”**DANSK FOR SVENSKTALENDE**” TIL NÆSTE LEKTION----

Mandag den 7.sept. kl.10.15-12.00 i H435

* Er der blevet dannet studiegrupper? Har alle en studiegruppe?
* Hvordan lærer *du* bedst et nyt (nabo-)sprog? Se side 1 – 3 i kompendiet. Besvar venligst spørgsmålene hjemme til næste gang.
* Lytteøvelse ”Prinsessen på ærten”, s. 36.
* Læs hjemme: “Dansk for svensktalende” s. 123 - 136.
* Lav hjemme: Øvelse - infortis-, klusil- og spirantsvækkelse. Se kompendiet s. 11 i kompendiet.
* Lones Danmarksquiz s. 4-7: Hvor godt kender du Danmark?

**Studiegrupperne mødes inden undervisningen og øver ordforråd samt fonetik. Benyt jer af grupperummene i kælderen i Lingvisthuset under Nordiska Språk. I kan booke rummene i SOL-receptionen. Der er også tit ledige borde på Sol-biblioteket.**

Torsdag den 10.sept. kl.10.15-**12.45** i A121

* 10 minutters ordforråd: Der er 15 nye ord, som skal øves hjemme og i grupperne. Se side 22-31 i kompendiet. Til undervisningen får I udleveret en indsætningsøvelse (lille prøve), som vi retter sammen. Lav Huskegloser ”opgave 1” s. 25.
* Læs: Dansk for svensktalende” s.137 - 143.
* Læs: “Kanonkongen” s. 16 i kompendiet. Hvordan udtales de forskellige a-vokallyde i digtet?
* Kl.11.15-12.00 får vi et lille bibliotekssøgningskursus på Sol-biblioteket.

**Studiegrupperne mødes inden undervisningen og øver ordforråd og fonetik samt skriver et digt med diftonger.**

Mandag den 14.sept. kl.10.15-12.00 i H135b

* 10 minutters ordforråd. Lav ”opgave 2 - huskegloser” s. 26.
* Alle studiegrupperne laver et rim/et digt. S. 12- 13 i kompendiet. Det skal læses op for resten af holdet. En fra hver studiegruppe skriver digtet på tavlen. Øvelsen kan også laves individuelt.
* Læs: “Dansk for svensktalende” s. 143-152
* Læs: ”Citroner er sure og gule” og “Ylle, Dylle, Dolle” s. 16-17 i kompendiet. Udtale af “d” og “g”.
* Lytteøvelse ”Klods-Hans” s. 36.
* Evt. sang og vrøvlerim s. 18.

**Studiegrupperne mødes inden undervisningen og laver fonetikøvelserne og øver numeralier plus ordforråd.**

Torsdag den 17.sept. kl.10.15-12.00 i A121

* 10 minutters ordforråd. Lav ”opgave 3 - huskegloser” s. 27 – 29 i kompendiet.
* Lav øvelserne 1-7 s. 152 – 154 i “Dansk for svensktalende”.
* Læs om numeralierne s. 53-56 og lav øvelserne s. 84 - 85.
* Lytteøvelse ”En Molbohistorie” s. 37.

**Studiegrupperne mødes inden undervisningen og besvarer/diskuterer spørgsmål i forbindelse med romanen (del 1 og 2). Det er tidskrævende at læse romanen, samt besvare og diskutere spørgsmål.**

Mandag den 21.sept. kl.10.15-12.00 i A129b

* Lav øvelserne 8-12, s. 154 - 156.
* Læs: Iben Mondrups roman ”Godhavn”og diskutér spørgsmålene i grupperne s. 38-41 i kompendiet.
* Vi synger ”Grønland” og ”Finland” fra ”Sigurds Verdensatlas”, side 50 og 50a.
* HUSK: BEGYND PÅ STUDIEGRUPPEOPGAVE 1. Se side 43.

**Studiegrupperne mødes inden undervisningen og laver fonetikøvelser, øver ordforråd og diskuterer novellen.**

Mandag den 28.sept. kl.10.15-12.00 i A129B

* 10 minutters ordforråd. Lav ”opgave 4 - huskegloser” s. 30 i kompendiet.
* Læs: “Dansk for svensktalende” s. 157 – 161 + øvelse s. 161.
* Sang: ”Dav dav alle sammen” s. 19. Lav den lille øvelse.
* Vi lytter til Kim Larsen s. 20, Marie Key eller Jens Rosendal s. 67. Ellers hør dem selv på youtube.
* Begynd på ”Is i blodet”. Skriv navne, organisationer osv. ned undervejs, mens I læser. Nogle af jer vil måske få behov for at læse dele af romanen to gange, så I får fat i plottet.

**Studiegrupperne mødes inden undervisningen og øver ordforråd, substantiver og adjektiver.**

Torsdag den 1.okt. kl.10.15-12.00 i A129b

* 10 minutters ordforråd. Lav ”opgave 5 - huskegloser”. Side 31.
* Læs: Substantiver s. 15 – 22 og lav øvelserne s. 69 – 72 i “Dansk for svensktalende”.
* Læs: Adjektiver s. 23 – 28 og lav opgaverne s. 72 –74 i “Dansk for svensktalende”.
* Læs: Dan Turéll s. 20 - 21 i kompendiet.
* Er I kommet i gang med studiegruppeopgaven s. 43?

**Studiegrupperne mødes inden undervisningen og øver verber, stavning af ord i ”Lille Vergil” og skriver studiegruppeopgave færdigt.**

Torsdag den 8.okt. kl.10.15-12.00 i A121

* Deadline: **Aflevering** af studiegruppeopgave. Kompendiet s. 43.
* Læs: Verber s. 29 – 38 og lav øvelserne s. 74 – 77 i “Dansk for svensktalende”.
* Læs: Ole Lund Kirkegaard ”Gummi-Tarzan” s. 44 - 49.
* Øv de 20 ord, der er understreget i teksten. I skal kunne stave dem (helst fejlfrit). Skriv op, hvilken ordklasse ordet tilhører, og hvordan det bøjes. Eksempelvis er ”boede” understreget. Her skal I således skrive, at der er tale om et verbum, og at det bøjes på følgende måde: (imperativ) bo, (infinitiv) bo, (præsens) bor, (præt.) boede, (præt. part.) har boet.
* Lytteøvelse s.37.

***Uge 43: Læs ”Is i blodet” færdigt og diskutér spørgsmålene s. 34-35 i studiegrupperne.***

**Studiegrupperne mødes inden undervisningen og øver pronominer og præpositioner, samt diskuterer romanen.**

Mandag den 19.okt. kl.10.15-12.00 i H435

* Læs: Pronominer s. 43 – 52 og lav øvelserne s. 79 – 84.
* Læs: Præpositioner s. 57 – 58 og lav øvelserne s. 85 i “Dansk for svensktalende” og s. 14 - 15 i kompendiet.
* Læs: Robert Zola Christensens roman ”Is i blodet”.
* Diskutér spørgsmålene s. 34 - 35 i studiegrupperne.
* Evt. lytteøvelse.

Tirsdag den 20.okt. kl.12.15-13.00 frokost på Tegnér

Denne dag går grundkurset (mundtlig dansk ud og spiser frokost sammen). Hvis du som fritstående studerende på introkurset gerne vil med, så skriv en mail til Lone.

**Studiegrupperne mødes inden undervisningen og øver hjælpe –og modalverber.**

Torsdag den 22.okt. kl.10.15-12.00 i A121

* Læs: Hjælpe- og modalverber s. 37 – 41 og lav øvelserne s. 77 – 79 i “Dansk for svensktalende”.
* **Del-eksamen: Lytteøvelse! Obligatorisk!**
* Evaluering og spørgsmål i forbindelse med eksamen.

##### Fredag den 30.okt. kl.9-13 i A121 og L201

##### EKSAMEN